CELEX: 62020CN0620
Language: et
Date: 2020-11-19 00:00:00
Title: Kohtuasi C-620/20 P: International Management Group’i (IMG) 19. novembril 2020 esitatud apellatsioonkaebus Üldkohtu (seitsmes koda) 9. septembri 2020. aasta otsuse peale kohtuasjas T-381/15 RENV: IMG versus komisjon

25.1.2021   
            
            
               ET
            
            
               Euroopa Liidu Teataja
            
            
               C 28/31
            
         
      International Management Group’i (IMG) 19. novembril 2020 esitatud apellatsioonkaebus Üldkohtu (seitsmes koda) 9. septembri 2020. aasta otsuse peale kohtuasjas T-381/15 RENV: IMG versus komisjon
      (Kohtuasi C-620/20 P)
      (2021/C 28/51)
      Kohtumenetluse keel: prantsuse
      
         Pooled
      
      
         Apellant: International Management Group (IMG) (esindajad: advokaadid L. Levi ja J.-Y. de Cara)
      
         Teine menetlusosaline: Euroopa Komisjon
      
         Apellandi nõuded
      
      Apellant palub Euroopa Kohtul:
      
                  —
               
               
                  tühistada Üldkohtu 9. septembri 2020. aasta otsus kohtuasjas T-381/15/RENV;
               
            
                  —
               
               
                  seetõttu rahuldada apellandi esimeses kohtuastmes esitatud nõuded, mida on täpsustatud, ning sellest tulenevalt:
               
            
                  —
               
               
                  mõista vastustajalt välja hüvitis varalise ja mittevaralise kahju eest, nagu seda on kohandatud seisukohtades, mille ta esitas pärast kohtuasja Üldkohtule tagasisuunamist (T-381/15 RENV);
               
            
                  —
               
               
                  mõista kohtukulud välja kõik kohtukulud.
               
            
         Väited ja peamised argumendid
      
      Apellant esitab apellatsioonkaebuse põhjenduseks järgmised väited:
      
                  a.
               
               
                  Komisjoni tegevuse õigusvastasus
                  
                              1)
                           
                           
                              Euroopa Kohtu 31. jaanuari 2019. aasta kohtuotsuse International Management Group vs. komisjon (C-183/17 P ja C-184/17 P) rikkumine;
                           
                        
                              2)
                           
                           
                              Edasikaevatud kohtuotsus rikub finantsmäärustes ette nähtud rahvusvahelise organisatsiooni mõistet: rahvusvahelise tunnustamise rikkumine; normihierarhia rikkumine; eespool viidatud Euroopa Kohtu 31. jaanuari 2019. aasta otsuse rikkumine ja finantsmääruste rikkumine;
                           
                        
                              3)
                           
                           
                              Hea halduse põhimõtte rikkumine;
                           
                        
                              4)
                           
                           
                              Edasikaevatud kohtuotsus rikub mõistet „eraõiguslikele isikutele õigusi andva õigusnormi piisavalt selge rikkumine“.
                           
                        
            
                  b.
               
               
                  Kahju
                  
                              1)
                           
                           
                              Edasikaevatud kohtuotsuse punkti 40 esimeses kuni kolmandas taandes nimetatud nõuded: natuuras hüvitamise põhimõtte rikkumine; kohtu põhjendamiskohustuse rikkumine; vastuvõetavuse tingimuste rikkumine; Üldkohtu kodukorra artikli 76 punkti e ja artikli 84 lõike 1 rikkumine;
                           
                        
                              2)
                           
                           
                              Edasikaevatud kohtuotsuse punkti 40 neljandas taandes nimetatud nõuded: kohtu põhjendamiskohustuse rikkumine; Üldkohtu kodukorra artikli 76 punkti e ja artikli 84 lõike 1 rikkumine;
                           
                        
                              3)
                           
                           
                              Mittevaraline kahju: natuuras hüvitamise põhimõtte rikkumine; kohtu põhjendamiskohustuse rikkumine; Üldkohtu kodukorra artikli 76 punkti e ja artikli 84 lõike 1 rikkumine; kohtu täieliku pädevuse rikkumine.